Kesultanan Melayu Melaka

Kesultanan Melayu Melaka iya nya kesultanan Melayu ti bepalan ba Melaka. Tesis sejarah konvensional nya nanda urung taun 1400 nyadi taun penumbuh kesultanan Melaka ulih Raja (Temasek) Singapura, ke benama Dharmaraja tauka enggau gelar Parameswara uchu Sang Nila Utama ke nyadi pemungkal Temasek. Iya mega dikelala enggau nama Iskandar Shah (pengudah iya masuk Islam) ti datai ari peturun Palembang. Taja pia, taun penumbuh Melaka udah diubah baru apin lama ke udah lalu ditukar ngagai taun 1262.Sulalatus Salatin by Raja Bongsu Manuscript 18 of Stamford Raffles Ba tikas pemadu tinggi Kesultanan Melaka dalam abad ke-15, indu mengeri iya mansang nyadi siti ari palan penyangkai kapal ti pemadu beguna, enggau kandang menua kesultanan nya mungkur tebal agi Semenanjung Melayu, Pulau Riau enggau mayuh kandang menua utara Sumatera, Indonesia kemaya hari tu.

Nyadi palan penyangkai kapal dagang entarabansa ti jampat, Melaka mansutka diri nyadi palan pelajar enggau pengerembai Islam, lalu nyadika pemangkin pemansang jaku, litaricha enggau seni Melayu. Kesultanan Melaka nandaka jeman emas kesultanan Melayu di Nusantara, ke alai Jaku Melayu Klasik nyadi lingua franca Asia Tenggara Maritim lalu urup Jawi nyadi batang medium betukar budaya, pengarap enggau etnik, sebuah nengeri intelektual. Nengah pemansang intelektual, spiritual enggau budaya tu, jeman Melaka nyadi saksi penumbuh identiti Melayu, Pengawa Malayisasi pelilih menua tu enggau penumbuh Alam Melayu udah nya.

 Penerang